Eline Voltz

Eline Christiane Voltz, (født Damm 8. mai 1805 i København, død 11. februar 1874 i Christiania), var en dansk-norsk skuespillerinne. Hun gestaltet blant annet en lang rekke av Holbergs Magdelone-skikkelser.


== Familie ==
Eline Voltz var datter av skipper Rasmus Larsen Damm og Anne Christine Nielsdatter. Hun ble første gang gift i Thisted 8. september 1827 med skuespiller Emanuel Ferdinand Møller Voltz. Ekteskapet ble oppløst. Hun ble gift annen gang 11. august 1849 med cand. theol. og senere sogneprest til Loppa Ove Christian Broch (1807-1865).


== Liv og virke ==
Eline Voltz reiste fra 1828 omkring i Norge som skuespiller sammen med sin første ektemann. De var begge tilknyttet teaterlederen Peder Bigums selskap til sistnevntes død sommeren 1828. Deretter reiste de omkring på vestlandet en periode.Eline Voltz var sesongen 1829-1830 skuespiller ved teatret i Trondheim. I 1830 ble hun ansatt ved Christiania Theater, hvor hun fra 1835 også var garderobeinspektør. Hennes debut ved Christiania Theater kom i Kotzebues enakters skuespill Den lige Vei er den bedste.Hun medvirket tidlig i 1830-årene i flere forestillinger i Drammen, i regi av Christiania Theater. I tillegg til sine mange taleroller, medvirket Voltz dessuten i operaoppsetninger.
Etter at hun ble gift med Broch, bosatte hun seg i Finnmark. Hun flyttet tilbake til Christiania etter hans død.


== Roller i utvalg ==
Madam Birks i Den lige Vei er den bedste av August Friedrich Ferdinand von Kotzebue (Christiania Theater, 1830)
Gjertrud i Den pantsatte Bondedreng av Ludvig Holberg (Christiania Theater, 1830) 
Donna Olympia i Don Ranudo de Colibrados av Ludvig Holberg (Christiania Theater, 1831) 
Leonora i Jacob von Tyboe av Ludvig Holberg (Christiania Theater, 1831) 
Penelope i Ulysses von Ithacia av Ludvig Holberg (Christiania Theater, 1831) 
Magdelone i Julestuen av Ludvig Holberg (Christiania Theater, 1831) 
Magdelone i Den Stundesløse av Ludvig Holberg (Christiania Theater, 1831) 
Magdelone i Jean de France av Ludvig Holberg (Christiania Theater, 1832) 
Magdelone i Mascarade av Ludvig Holberg (Christiania Theater, 1832) 
Magdelone i Erasmus Montanus av Ludvig Holberg (Christiania Theater, 1833) 
Madame Buurmann i vaudevillen De Uadskillelige av Johan Ludvig Heiberg (Christiania Theater, 1834)
Brigitte i Paul Clifford av Charles Duveyrier og Baron Anne Honoré Joseph Duveyrier-Mélesville (Christiania Theater, 1837)
Generalinden i En Criminalproces (Christiania Theater, 1838) 
Margrethe i Hvem af dem er Bruden av Fru von Weissenthurn (Christiania Theater, 1838)
Ingeborg Blytækkers i Barselstuen av Ludvig Holberg (Christiania Theater, 1839) 
Ane Signekælling i Barselstuen av Ludvig Holberg (Christiania Theater, 1839) 
Gertrude i operaen Den sorte Domino av Eugène Scribe (Christiania Theater, 1839)
Pige i Det lykkelige Skibbrud av Ludvig Holberg (Christiania Theater, 1840) 
Sarah i En Hytte og hans Hjerte av Eugène Scribe og Alphonse Daudet (Christiania Theater, 1840)
Madame Marton i Rataplan av Louis Angely (Christiania Theater, 1840)
Andrea i Processen (Christiania Theater, 1841)
Enkefrue Bittermandel i Aprilsnarrene av Johan Ludvig Heiberg (Christiania Theater, 1842)
Første Kone i Barselstuen av Ludvig Holberg (Christiania Theater, 1844) 
Madame Browe i Czar og Tømmermand av Albert Lortzing (Christiania Theater, 1844)


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 175. ISBN 8200056228.